Siluro a lenta corsa

Siluro a lenta corsa (S.L.C.) () on Italiassa 1930-luvun puolivälissä sukeltajien kulkuneuvoksi kehitetty sukellustorpedo, joita Italian kuninkaallisen laivaston (Regia Marina) taistelusukeltajayksikkö Decima Flottiglia MAS käytti toisen maailmansodan aikana tekemissään hyökkäyksissä liittoutuneitten sotasatamiin.http://www.comandosupremo.com/SLC.htmlhttp://www.regiamarina.net/arsenals/slc/slc_us.htm

S.L.C.:n prototyyppi valmistui vuonna 1935, sen pääsuunnittelijat olivat aliluutnantit Teseo Tesei ja Elios Toschihttp://www.divingheritage.com/torpedokern.htm. 

 Käyttö 

Maiale () kutsumanimen saanut sukelluslaite kehitettiin kuljettamaan sen päällä istuvat kaksi sukeltajaa ja laitteen irrotettavan nokkaosan sisältämä aikasytyttimellä varustettu 220 – 300 kg räjähdyspanos huomaamattomasti vihollissatamaan. Kohteeseen päästyään sukeltajat kiinnittivät irrottamansa nokan kohdealuksen pohjaan, käynnistivät aikasytyttimen ja lähtivät paluumatkalle 6,7 metrin mittaiseksi lyhentyneellä torpedollaanhttp://www.underwatertrust.org.uk/technical.php . 

 Rakenne 

Laitteen runkona käytettiin 533 mm torpedon runkoa ja voimanlähteeksi siihen asennettiin sähkömoottori, jonka teho kasvoi alun 0,75 kilowatista viimeisen mallin 1,2 kilowattiin. Tehokkaimman version 30 akussa oli 150 ampeerin virta ja 60 voltin jännite. Akut oli sijoitettu rungon pohjalle ehkäisemään torpedon taipumusta pyörähtää pituusakselinsa ympäri. Suunnistamista varten laite oli varustettu kojelautaan kiinnitetyllä kompassillahttp://www.divingheritage.com/torpedokern.htm.

S.L.C.:tä valmistettiin seuraavastihttp://www.anaim.it/uomini_e_mezzi.htm:

 Ensimmäinen prototyyppi vuonna 1935
 Toinen prototyyppi vuonna 1936
 1. sarja vuonna 1936, 4 kappaletta
 2. sarja vuonna 1939, 5 kappaletta
 "100" -sarja vuonna 1940, 8 kappaletta
 "200" -sarja vuosina 1941 – 1943, 24 – 30 kappaletta

Lähteet

Aiheesta muualla

http://www.marina.difesa.it/comsubin/goi/storia/goi_storia04.asp
http://www.comandosupremo.com/SLC.html
http://www.regiamarina.net/arsenals/slc/slc_us.htm
Siluro a lenta corsa SLC
http://www.hnsa.org/ships/maiale.htm 

Luokka:Regia Marinan sukellusveneet